Kuhol

Ang suso o kuhol (Ingles: snail) ay maluwag na tumutukoy sa lahat ng kasapi sa klaseng mollusca ng Gastropoda na kadalasang mayroong matigas at paikot na mga kabibe. Matatagpuan ang mga kuhol sa halos lahat ng dako ng daigdig, sa kalupaan, sa tubig-tabang, at sa karagatan. 

 Mga katangian 
 Mga katangiang panlabas 
Ang lalong marami ng mga kuhol ay gumagalaw sa pamamagitan ng kanilang makalamnang paa, na siyang pinadudulas ng uho. Ang makalamnang galaw na ito'y madaling makita, lalo na kapag ang kuhol ay umaakyat sa isang salamin. 

Mabagal gumalaw ang kuhol. Ang pampadulas na uhong ginagamit ng yaon ay ginagamit upang mabawasan ang pagkiskis nito sa kinagagalawan. Tumutulong din ang uho upang maiwasan ng kuhol ang karamihan ng mga pinsalang dulot ng matatalim na kagamitan.

 Sa pagpaparami 
Marami sa mga kuhol, at lahat ng kuhol panlupa'y may kapwa panlalaki at pambabaeng kasangkapang pamparami. Nangagsisigawa ang kani-kanilang mga katawan ng kapwa isperma't itlog. Ang iilan nama'y may magkakaibang mga kasarian. Kinakaya nang magparami ng lalong marami ng mga kuhol sa katandaang isang taong gulang.

 Sa kultura 
Ang kuhol ay madalas na linalarawang sagisag ng katamaran, kabagalan, at kabatugan. 

Sa wikang Ingles, ang snail mail (snail – kuhol, mail – sulat) ay nangangahulugan ng paggamit ng karaniwang lingkurang postal ng mga sulat, di tulad ng E-mail na siyang napapadala ng saglitan. 


Kategorya:Hayop
Kategorya:Kuhol